Kwittanza 2018: Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol Kumitat għall-Kontroll tal-Baġit Deċiżjoni tal-Parlament Ewropew tat-13 ta' Mejju 2020 dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (li issa saret il-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound)) għas-sena finanzjarja 2018 (2019/2067(DEC)) Il-Parlament Ewropew, – wara li kkunsidra l-kontijiet annwali finali tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2018, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata lill-Fondazzjoni fir-rigward tal-implimentazzjoni tal-baġit għas-sena finanzjarja 2018 (05761/2020 – C9-0034/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 208 tiegħu, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament tal-Kunsill (KEE) Nru 1365/75 tas-26 ta' Mejju 1975 dwar il-ħolqien ta' Fondazzjoni Ewropea għal titjib tal-kondizzjonijiet tal-ħajja u tax-xogħol, u b'mod partikolari l-Artikolu 16 tiegħu, – Regolament (UE) 2019/127 tal-Parlament Ewropew u tal-Kunsill tas-16 ta' Jannar 2019 li jistabbilixxi l-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound), u li jħassar ir-Regolament tal-Kunsill (KEE) Nru 1365/75, u b'mod partikolari l-Artikolu 16 tiegħu – wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b'mod partikolari l-Artikolu 108 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Impjiegi u l-Affarijiet Soċjali, – wara li kkunsidra r-rapport tal-Kumitat għall-Kontroll tal-Baġit (A9-0051/2020), Jagħti l-kwittanza lid-Direttur Eżekuttiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) għall-implimentazzjoni tal-baġit tal-Fondazzjoni għas-sena finanzjarja 2018; Jippreżenta l-kummenti tiegħu fir-riżoluzzjoni t'hawn taħt; Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound), lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L). Deċiżjoni tal-Parlament Ewropew tat-13 ta' Mejju 2020 dwar l-għeluq tal-kontijiet tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (li issa saret il-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound)) għas-sena finanzjarja 2018 (2019/2067(DEC)) Il-Parlament Ewropew, – wara li kkunsidra l-kontijiet annwali finali tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2018, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2018, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2018 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tat-18 ta' Frar 2020 dwar il-kwittanza li għandha tingħata lill-Fondazzjoni fir-rigward tal-implimentazzjoni tal-baġit għas-sena finanzjarja 2018 (05761/2020 – C9-0034/2020), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002, u b'mod partikolari l-Artikolu 208 tiegħu, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 70 tiegħu, – wara li kkunsidra r-Regolament tal-Kunsill (KEE) Nru 1365/75 tas-26 ta' Mejju 1975 dwar il-ħolqien ta' Fondazzjoni Ewropea għal titjib tal-kondizzjonijiet tal-ħajja u tax-xogħol, u b'mod partikolari l-Artikolu 16 tiegħu, – Regolament (UE) 2019/127 tal-Parlament Ewropew u tal-Kunsill tas-16 ta' Jannar 2019 li jistabbilixxi l-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound), u li jħassar ir-Regolament tal-Kunsill (KEE) Nru 1365/75, u b'mod partikolari l-Artikolu 16 tiegħu, – wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill, u b'mod partikolari l-Artikolu 108 tiegħu, – wara li kkunsidra r-Regolament Delegat tal-Kummissjoni (UE) 2019/715 tat-18 ta' Diċembru 2018 dwar ir-regolament finanzjarju qafas għall-korpi mwaqqfin skont it-TFUE u t-Trattat Euratom u msemmija fl-Artikolu 70 tar-Regolament (UE, Euratom) 2018/1046 tal-Parlament Ewropew u tal-Kunsill, u b'mod partikolari l-Artikolu 105 tiegħu, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Impjiegi u l-Affarijiet Soċjali, – wara li kkunsidra r-rapport tal-Kumitat għall-Kontroll tal-Baġit (A9-0051/2020), Japprova l-għeluq tal-kontijiet tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) għas-sena finanzjarja 2018; Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound), lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L). 3.Riżoluzzjoni tal-Parlament Ewropew tal-14 ta' Mejju 2020 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (li issa saret il-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound)) għas-sena finanzjarja 2018 (2019/2067(DEC)) Il-Parlament Ewropew, – wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) għas-sena finanzjarja 2018, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra l-opinjoni tal-Kumitat għall-Impjiegi u l-Affarijiet Soċjali, – wara li kkunsidra r-rapport tal-Kumitat għall-Kontroll tal-Baġit (A9-0051/2020), A. billi, skont ir-rapporti tad-dħul u n-nefqa tagħha, il-baġit finali tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (Eurofound) (il-''Fondazzjoni'') għas-sena finanzjarja 2018 kien ta' EUR 20 760 000, ammont li jfisser żieda ta' 1,37 % meta mqabbel mal-2017; billi l-baġit tal-Fondazzjoni huwa prinċipalment derivat mill-baġit tal-Unjoni; B. billi l-Qorti tal-Awdituri (il-"Qorti"), fir-rapport tagħha dwar il-kontijiet annwali tal-Fondazzjoni għas-sena finanzjarja 2018 (ir-"rapport tal-Qorti"), tistqarr li kisbet aċċertamenti raġonevoli li l-kontijiet annwali tal-Fondazzjoni huma affidabbli u li t-tranżazzjonijiet ta' bażi huma legali u regolari; Ġestjoni baġitarja u finanzjarja Jinnota b'sodisfazzjon li l-isforzi ta' monitoraġġ baġitarju matul is-sena finanzjarja 2018 irriżultaw f'rata ta' implimentazzjoni tal-baġit ta' 99,58 %, li tirrappreżenta tnaqqis żgħir ta' 0,42 % meta mqabbel mal-2017; jikkonstata l-fatt li r-rata ta' eżekuzzjoni tal-approprjazzjonijiet ta' pagament kienet ta' 82,70 %, li tirrappreżenta żieda ta' 2 % meta mqabbla ma' dik tal-2017; Prestazzjoni Jinnota li l-Fondazzjoni tuża erba' indikaturi ewlenin tal-prestazzjoni (KPIs), inklużi fis-sistema ta' monitoraġġ tal-prestazzjoni tagħha, li minbarra l-KPIs jikkonsistu minn "metrika" (indikaturi oħra għal proċessi operattivi) u valutazzjoni u evalwazzjoni kwalitattivi, biex jiġi vvalutat il-valur miżjud, inklużi l-eżitu u l-impatt, ipprovduti mill-attivitajiet tagħha, u biex tittejjeb il-ġestjoni baġitarja tagħha; Iħeġġeġ lill-Fondazzjoni ssegwi d-diġitalizzazzjoni tas-servizzi tagħha; Jirrikonoxxi l-fatt li l-kisba tar-riżultati tal-programm ta' ħidma previsti għall-2018 kienet 83 % (48 minn 58 riżultat), u li l-Fondazzjoni kkontribwixxiet għal 236 avveniment ta' żvilupp tal-politika (41 % minnhom fil-livell tal-Unjoni); Jinnota li l-Fondazzjoni kompliet il-kooperazzjoni ma' aġenziji oħra tal-Unjoni u implimentat azzjonijiet miftiehma fil-pjanijiet annwali mal-Aġenzija Ewropea għas-Sigurtà u s-Saħħa fuq il-Post tax-Xogħol (EU-OSHA), mal-Aġenzija tal-Unjoni Ewropea għad-Drittijiet Fundamentali (FRA), mal-Istitut Ewropew għall-Ugwaljanza bejn is-Sessi (EIDE), il-Fondazzjoni Ewropea għat-Taħriġ (ETF) u ċ-Ċentru Ewropew għall-Iżvilupp ta' Taħriġ Vokazzjonali (Cedefop), u kompliet bit-tħejjijiet tagħha f'kollaborazzjoni mas-Cedefop dwar ir-raba' Stħarriġ Ewropew dwar il-Kumpaniji; Jinnota li l-Fondazzjoni, li kienet is-suġġett tal-evalwazzjoni trasversali esterna tal-aġenziji, flimkien mas-Cedefop, l-EU-OSHA u l-ETF, li tkopri l-perjodu mill-2012 sal-2016, u li tiffoka fuq il-valutazzjoni tal-ħidma tal-aġenziji rigward ir-rilevanza, l-effikaċja, l-effiċjenza, il-koerenza u l-valur miżjud tal-Unjoni, kif ukoll il-futur tal-erba' Aġenziji, żviluppat pjan ta' azzjoni biex tindirizza r-riżultat ta' dik l-evalwazzjoni; jistieden lill-Fondazzjoni tirrapporta lill-awtorità ta' kwittanza dwar ir-riżultati tar-rapport finali, b'mod partikolari fir-rigward tal-evalwazzjoni dwar il-valur miżjud tal-Unjoni pprovdut mill-Fondazzjoni, u rigward l-opinjonijiet dwar il-futur tal-Fondazzjoni; Jistieden lill-Kummissjoni twettaq studju tal-fattibbiltà sabiex tivvaluta l-possibbiltà li l-Fondazzjoni tiġi fuża mas-Cedefop; jissottolinja li l-Fondazzjoni u s-Cedefop għandhom ambitu ta' attività simili ħafna u li tali fużjoni tissemplifika l-finanzjament taż-żewġ Aġenziji u tiċċara s-sistema tal-aġenziji tal-Unjoni f'għajnejn il-pubbliku; jistieden lill-Kummissjoni tikkunsidra tal-anqas li tistabbilixxi sinerġiji kondiviżi mas-Cedefop; jistieden lill-Kummissjoni tevalwa l-alternattivi li ġejjin: it-trasferiment tal-Fondazzjoni lejn il-kwartieri ġenerali tas-Cedefop f'Tessaloniki u t-trasferiment tas-Cedefop lejn il-kwartieri ġenerali tal-Fondazzjoni f'Loughlinstown; josserva li dan ifisser il-kondiviżjoni tas-servizzi istituzzjonali u ta' appoġġ u l-ġestjoni ta' uffiċini komuni, kif ukoll il-kondiviżjoni tal-infrastrutturi bbażati fuq l-ICT, it-telekomunikazzjonijiet u l-internet, b'ammont kbir ta' flus iffrankati, li jkun jista' jintuża għall-finanzjament ulterjuri taż-żewġ aġenziji; Jinnota li evalwazzjoni esterna tal-aġenziji tal-Unjoni li jaqgħu taħt il-mandat tad-Direttorat Ġenerali għall-Impjiegi, l-Affarijiet Soċjali u l-Inklużjoni tal-Kummissjoni (il-Eurofound, is-Cedefop, l-ETF u l-EU-OSHA) twettqet fl-2018, f'isem il-Kummissjoni, u kienet tirrigwarda r-rilevanza, l-effikaċja, l-effiċjenza, il-koerenza u l-valur miżjud tal-Unjoni tagħhom; jistieden lill-Fondazzjoni tinforma lill-awtorità ta' kwittanza bl-eżitu ta' din l-evalwazzjoni; Jenfasizza l-importanza tal-ħidma ta' kwalità għolja tal-Fondazzjoni biex tipprovdi għarfien, għarfien espert u appoġġ ibbażat fuq l-evidenza xjentifikament sodi, imparzjali, fil-ħin u rilevanti għall-politika, għall-iżvilupp tal-politika tal-Unjoni u għal dawk li jfasslu l-politika fl-oqsma tal-kundizzjonijiet tal-ħajja u tax-xogħol, is-suq tax-xogħol u r-relazzjonijiet industrijali madwar l-Unjoni, u l-importanza li tinżamm in-natura tripartitika tal-mudell ta' governanza tagħha, li jinvolvi organizzazzjonijiet tal-impjegaturi u tal-ħaddiema, gvernijiet mill-Istati Membri kollha, kif ukoll il-Kummissjoni; jilqa' b'mod partikolari l-pubblikazzjoni tar-rapport ta' ħarsa ġenerali tal-Fondazzjoni mill-aktar stħarriġ Ewropew dwar il-kwalità tal-ħajja (EQLS) reċenti u l-pubblikazzjonijiet tagħha relatati mal-futur tax-xogħol u d-diġitalizzazzjoni, b'mod partikolari fil-qasam tax-xogħol fuq pjattaforma diġitali; Jenfasizza l-importanza tal-kontributi tal-Fondazzjoni għall-iżvilupp ta' għodod ta' previżjoni u l-ġbir ta' informazzjoni f'oqsma differenti bħall-implimentazzjoni tal-Pilastru Ewropew tad-Drittijiet Soċjali, il-bilanċ bejn ix-xogħol u l-ħajja privata u l-kwalità tal-ħajja, il-futur tax-xogħol, il-manifattura, id-diġitalizzazzjoni u x-xogħol fuq pjattaforma diġitali; Jinnota ż-żieda fl-ammont ta' xogħol tal-Fondazzjoni u ż-żieda fl-aspettattivi tal-partijiet ikkonċernati, u jenfasizza l-importanza li jiġu żgurati riżorsi materjali u umani adegwati li jippermettu lill-Fondazzjoni timplimenta bis-sħiħ il-kompiti tagħha, filwaqt li tiżgura, b'mod ġenerali, il-prevalenza tal-aġenziji fuq il-kuntratturi privati; Jilqa' l-impenn tal-Fondazzjoni għal sostenibbiltà ekonomika, soċjali u ambjentali tal-operazzjonijiet tagħha, sabiex jiġi żgurat post tax-xogħol effiċjenti fir-rigward tal-ispejjeż li jsiru u li ma jagħmilx ħsara lill-ambjent, kif ukoll għall-użu tal-akkwist pubbliku bħala strument importanti lejn it-tliet kategoriji ta' sostenibbiltà fl-operazzjonijiet tagħha; Jenfasizza li t-trasparenza u s-sensibilizzazzjoni taċ-ċittadini fir-rigward tal-eżistenza tal-aġenziji huma essenzjali għar-responsabbiltà demokratika tagħhom; iqis li l-użu u l-faċilità tal-użu tad-data u r-riżorsi tal-aġenziji huma ta' importanza fundamentali; jitlob, għalhekk, li ssir valutazzjoni dwar kif id-data u r-riżorsi jiġu ppreżentati u magħmula disponibbli attwalment, u dwar kemm iċ-ċittadini jsibuha faċli biex jidentifikawhom, jagħrfuhom u jużawhom; ifakkar li s-sensibilizzazzjoni tal-pubbliku f'dan ir-rigward tista' titwettaq mill-Istati Membri permezz tal-iżvilupp ta' pjan komprensiv biex jintlaħqu aktar ċittadini tal-Unjoni; Politika dwar il-persunal Jinnota li fil-31 ta' Diċembru 2018, it-tabella tal-persunal ġiet imwettqa sa 96,70 %, bil-ħatra ta' 88 uffiċjal jew aġent temporanju mit-total ta' 91 awtorizzati taħt il-baġit tal-Unjoni (meta mqabbel ma' 93 post awtorizzati fl-2017); jinnota li, barra minn hekk, 11-il aġent kuntrattwali u espert nazzjonali sekondat wieħed kienu qed jaħdmu għall-Fondazzjoni fl-2018; Jinnota b'sodisfazzjon li kien hemm bilanċ bejn is-sessi fost il-maniġers superjuri (raġel wieħed u mara waħda); jinsab imħasseb, madankollu, li ma hemm l-ebda bilanċ bejn is-sessi fil-livell tal-bord tat-tmexxija (97 raġel u 64 mara); Jilqa' r-riżultati tal-eżerċizzju tal-iskrining tal-impjiegi mwettaq f'Diċembru 2018, li juri livell relattivament għoli ta' stabbiltà minn sena għall-oħra; Jinnota mir-rapport tal-Qorti li l-Fondazzjoni ma qabblitx sistematikament il-prezzijiet u ż-żidiet debitati mal-istimi u l-fatturi li nħarġu mill-fornituri lill-kuntrattur qafas għall-akkwist tal-liċenzji tas-software; jinnota mit-tweġiba tal-Fondazzjoni li dan il-kuntratt qafas ġie sostitwit minn kuntratt qafas multiplu li fih ġew indirizzati l-kwistjonijiet imqajma mill-Qorti, u jħeġġeġ lill-Fondazzjoni tadatta l-kontrolli ex-ante fuq il-pagamenti skont il-kuntratti qafas u tiżgura li jkun hemm proċedura kompetittiva għall-akkwisti kollha; Jinkoraġġixxi lill-Fondazzjoni timplimenta r-rakkomandazzjonijiet tal-Qorti bħal, pereżempju, il-proċess ta' sottomissjoni elettronika; Prevenzjoni u ġestjoni tal-kunflitti ta' interess u trasparenza Jinnota l-miżuri eżistenti tal-Fondazzjoni dwar u l-isforzi kontinwi biex tiżgura t-trasparenza, il-prevenzjoni u l-ġestjoni tal-kunflitti ta' interess, u l-protezzjoni tal-informaturi; Jirrikonoxxi l-fatt li l-Fondazzjoni adottat qafas ta' kontroll intern rivedut li juri bidla minn proċess ibbażat fuq il-konformità għal wieħed ibbażat fuq il-prinċipji; Jinnota b'apprezzament li fl-2018 s-servizz tal-awditjar intern tal-Kummissjoni ffinalizza awditu tal-prestazzjoni dwar il-"prijoritizzazzjoni tal-attivitajiet tal-Fondazzjoni u l-allokazzjoni ta' riżorsi"; jistieden lill-Fondazzjoni tirrapporta r-riżultati ta' dak l-awditu lill-awtorità ta' kwittanza; Kummenti oħra Jinnota li l-Fondazzjoni qed taħdem biex iżżid is-sostenibbiltà ambjentali tal-operazzjonijiet tagħha, li faċilitajiet ta' vidjokonferenzi ġodda ġew installati matul l-2018 u li l-kumpens għall-emissjonijiet tas-CO2 qed jiġi diskuss fi ħdan in-netwerk tal-aġenziji; Jistieden lill-Fondazzjoni tikkonċentra fuq it-tixrid tar-riżultati tar-riċerka tagħha mal-pubbliku, u tikkomunika mal-pubbliku permezz tal-midja soċjali u mezzi oħra tal-midja; Jirreferi, rigward kummenti oħrajn ta' natura orizzontali li jakkumpanjaw id-deċiżjoni tiegħu dwar il-kwittanza, għar-riżoluzzjoni tiegħu tal-14 ta' Mejju 2020 dwar il-prestazzjoni, il-ġestjoni finanzjarja u l-kontroll tal-aġenziji.
Extracted from TA-9-2020-0100_MT.docx